ماتو ثلاثة ديال الأشخاص من أسرة وحدة ، نتيجة إختناقهم بغاز البوتان، وهما أب ومرتو الي حاملة ، وولدهم الي فعمرو عامين بمدينة تمارة . وصرح مصدر محلي عاين الحادث ل”كود”، أن هاد الحادث وقع لبارح بالليل ، فعمارات “أولاد مطاع” فتمارة ، ومات فيه الأب لي كان خدام سائق تاكسي صغير هو ولدو فالدار ، في حين لفضات الزوجة ووجنينها أنفاسهم بعدما نقلوهم للمستشفى. الضحايا لقاهم واحد من الأقارب ، فاش دار ليهم زيارة ، بعدما حاول يتاصل بزاف تالمرات وتاواحد مكايجاوبو ،وهنا جا للعمارة، وهرس الباب باش يشوف أش كاين ، وكانت صدمتو ملي لقاهم كلهم طايحين فالأرض شي ميت وشي مخنوق . السلطات المعنية والوقاية المدنية ، جاو لمكان الحادث وتفتح تحقيق باش يعرفو ملابسات الفاجعة وتم نقل الضحايا لمستودع الأموات. 
شوفو ديال الگاز قتل عائلة على قدها فتمارة